王菀之有一對啱彈琴、又長又軟嘅手同一把天使嘅聲音，而事實證明佢嘅創作才華更加被大眾所認同。擅長彈鋼琴嘅王菀之6歲已經考到鋼琴八級。喺張祝珊英文中學讀到中五，之後喺加拿大讀大學揀咗讀經濟，2000年參加第12屆cash流行曲創作大賽，憑一首《是一個誤會沒甚麼可悲》攞到冠軍，作品由王菀之自己包辦作曲、作詞同演繹。